projecte-aina/catalan_government_crawling huggingface dataset:
Des d'aquest aquest espai podeu accedir a l'organigrama del Patronat de la Muntanya de Montserrat publicat al SAC-Gencat, on trobareu la informació relativa a l'organització institucional de l'entitat (dades bàsiques: organigrama, dades de contacte i perfil del responsable i trajectòria professional).
El Patronat de la Muntanya de Montserrat estarà tancat fins a nova comunicació seguint les recomanacions de les autoritats sanitàries.
Gestió del Parc Natural de la Muntanya de Montserrat, d'acord amb la normativa vigent i els plans especials aprovats pels òrgans competents de l'Administració de la Generalitat, i formulació dels programes anuals d'actuació, que s'han de sotmetre a l'aprovació dels òrgans de l'Administració de la Generalitat que hi tinguin competència.
Actuacions necessàries per a la conservació i restauració de la muntanya de Montserrat.
Prestació dels serveis públics exigits per les necessitats de l'indret.
Implantació, regulació i vigilància dels mitjans d'accés i de circulació de la muntanya, i establiment i gestió de les zones d'aparcament.
Foment del turisme mitjançant la propaganda nacional i internacional adequada i creació de circuits turístics a la muntanya.
Realització de les obres públiques corresponents a les competències anteriors, especialment pel que fa a la conservació i la millora dels monuments i dels edificis artístics i històrics.
Vetllament per l'obtenció del respecte degut a la muntanya-santuari.
Emetre informe previ dels avantprojectes de llei i dels projectes de disposicions de caràcter general que n'afectin l'organització i el règim jurídic.
Són representades al Patronat les institucions i entitats següents:
Amb motiu de la celebració de la Setmana de la Pedra Seca, que se celebrarà del 23 al 29 de novembre, el Parc Natural de la Muntanya de Montserrat se suma a la promoció i divulgació d'aquest ofici
La jornada és gratuïta però cal inscriure's a través del Patronat de la Muntanya de Montserrat:
Amb motiu de la celebració de la Setmana de la Pedra Seca, que se celebrarà del 23 al 29 de novembre arreu dels Països Catalans, el Parc Natural de la Muntanya de Montserrat se suma a la promoció i divulgació d'aquest ofici, tot oferint un seguit d'activitats per commemorar el segon aniversari de la inclusió de la pedra seca a la llista de Patrimoni Immaterial de la Humanitat de la UNESCO.
Una excursió pel vessant meridional del massís on enllaçarà diferents elements constructius que tenen en comú la tècnica de la pedra seca en la seva execució.
La particularitat rau en el fet que són construccions, que bé per la seva grandària o bé per la seva complexitat tècnica, representen elements del tot singulars.
Lloc de trobada: Casal de Cultura de Collbató (Passeig Mansuet, núm. 9) a les 8.30 h
Per a més informació truqueu a l'oficina del Parc Natural: 93 553 60 76
Parc Natural de la Muntanya de Montserrat
Diumenge, 28 de novembre al Casal de Cultura de Collbató (Passeig Mansuet, núm. 9)
Anirem a buscar el funicular de Sant Joan, el qual ens deixarà; a dalt al Pla de les Taràntules.
Tot just sortint de l'estació superior prenem el camí de la dreta, passant per sota d'un petit pont, i seguim recte direcció Sant Jeroni, tal com indica el senyal.
Passarem per davant de quatre agulles característiques anomenades "Gorres", la més alta i amb una creu a dalt el cim s'anomena Gorra Frígia.
Anirem seguint el camí principal sense deixar-lo en cap moment.
Després d'un pas estret entre roques, hi ha un mirador a la nostra esquerra, el "mirador de la Serra de les Paparres", on val la pena acostar-s'hi per observar les magnífiques vistes panoràmiques.
El camí es dirigeix a la capçalera de la vall, entra al bosc i creua el torrent de Santa Maria per una passera amb barana de fusta.
S'emprèn la pujada d'un tram pavimentat on, a la dreta, veurem un camí amb pendent descendent que és el que prendrem a la tornada per accedir de nou al monestir.
Al cap d'un quart d'hora aproximadament, arribem a la Capella de Sant Jeroni.
Un indicador ens mena cap a l'esquerra per assolir, en pocs minuts, el cim.
Però abans, podem fer una petita aturada al mirador de Mossèn Cinto, que trobarem a mig camí entre la capella i el cim.
A dalt del cim hi ha una taula d'orientació on es pot identificar el relleu circumdant que s'estén des dels Pirineus fins als Ports i Mallorca.
La tornada al santuari es pot fer pel mateix camí fins al funicular de Sant Joan o pel fons de la vall baixant pel camí vell de Sant Jeroni.
En aquest cas, cal desfer l'últim tram del camí fins a arribar al trencall mencionat anteriorment, i allà agafar el camí descendent direcció el Pla dels Ocells – Monestir de Montserrat.
Al llarg del camí anirem trobant els indicadors del Parc Natural que ens guiaran en tot moment pel camí correcte fins al santuari.
Recorregut circular d'interès extraordinari fins al cim de la muntanya de Montserrat (1.237 m), amb espectaculars i vertiginoses panoràmiques sobre el massís i bona part de Catalunya.
Es van realitzar 91 actuacions, 60 rescats i 31 recerca de persones
RESOLUCIÓ per la qual s'aprova el Pla tècnic de gestió cinegètica de la Zona de caça controlada de Montserrat per a la temporada de caça 2020-2021
Queda totalment prohibit accedir i realitzar la canal equipada "Les Dames" fins a nou avís
Joan Ramon Deitx (Manresa) s'endú el màxim guardó de la Categoria Portals de Montserrat i Francisco Javier Domínguez (Jerez de la Frontera) el primer de la Categoria Creativa
No es permet la pràctica de l'escalada a les zones A i G del Parc Natural
El termini s'amplia fins al 30 de juny de 2020
Regulació de la pràctica de les activitats aèries dins el Parc Natural de la Muntanya de Montserrat
Reobert el camí de Sant Miquel després del tancament temporal provocat per despreniments
S'inicia la regulació de l'escalada a les zones C, no es permet la pràctica de l'escalada del 15 de febrer fins al 31 de maig
Per dur a terme campanyes de prevenció i per evitar i/o reduir el nombre d'actuacions al Parc Natural s'ha realitzat un estudi de les dades dels darrers deu anys de rescats i salvaments a Montserrat
No es permet la pràctica de l'escalada a les zones B-2 Clot del Tambor i B-3 Les Feixades – Cova del Duc del 15 d'octubre fins al 31 desembre
No es permet l'escalada a les vies E.D.E.R., Joe McEnroe, Mireia, Oriol i Martina del 10 de maig al 31 de juliol del 2019.
De l'1 de març al el 30 d'abril només és permès enlairar-se des de la Miranda de Santa Magdalena
Modificació zona C-2, restringida l'escalada a l'agulla de La Proa i la Tonsura i s'aixeca la regulació de la Roca Roja i a la C-9 s'aixeca la regulació de la Paret dels Diables i la Paret de l'Aeri.
S'inicia regulació a la zona E, sector d'escalada esportiva de La Desdentegada i de La Cova de l'Arcada i a l'àrea F queden restringides les vies 'Inframundo', 'Ninotauro', 'Somnis inoxidables', 'Directa a la jugular' i 'Soñando con óxido', des del 10 d'abril fins al 31 de maig.
Es prohibeix la pràctica de l'escalada a la zona D Serrat dels Monjos de l'1 de març al 31 de juliol i s'inicia la regulació a la zona F Canal dels Arínjols tanda temporalment.
El Patronat de la Muntanya de Montserrat tanca temporalment el pas de persones a la canal dels Arínjols per a millorar l'estat de conservació d'aquest espai singular i els seus teixos.
No es permesa la pràctica de l'escalada a les zones C del 15 de febrer fins al 31 de maig
Es prohibeix la pràctica de l'escalada a la zona B-1 Pollegons de l'1 de gener fins al 31 de juny
Presentat el XIV Concurs de Fotografia del Parc Natural de la Muntanya de Montserrat.
Presentat el XV Concurs de Fotografia del Parc Natural de la Muntanya de Montserrat.
Modificades de manera transitòria les àrees de regulació de les zones A-1 i B-1.
Els accessos al Santuari i Parc Natural es tallaran entre les 14.45 i les 17 hores, a causa del pas de la prova ciclista per les carreteres BP-1121, BP-1103 i BP-1101
S'aixeca la regulació a la zona D i àrees F i es manté la zona A on l'escalda no és permesa durant tot l'any
Francesc Cots (Barcelona) s'endú el màxim guardó de la Categoria Parc Natural; Josep Balcells (Igualada), el de Portals de Montserrat; i Carles Punyet (Barcelona) el primer de la Categoria Creativa
RESOLUCIÓ, de 14 de maig de 2019, per la qual s'aprova el Pla tècnic de gestió cinegètica de la Zona de caça controlada de Montserrat per a la temporada de caça 2019-2020
Es desactiva el nivell 3 del Pla Alfa al Parc Natural de la Muntanya de Montserrat
S'aixeca la regulació a la zona B-1, i es manté a les zones A, D, G i a les àrees F, L'Agulla del Boixar (sector Clot del Boixar) i al Serrat dels Tudons
Amb motiu de l'activació del nivell 3 del pla ALFA, queda restringit l'accés al Parc Natural de la Muntanya de Montserrat
La Cova Gran del 17 de juny al 12 juliol i la Cova Freda del 25 de juny al 12 de juliol del 2019 romandran temporalment tancades per treballs arqueològics
Per obres de protecció contra despreniments a la zona d'accés de les coves de Montserrat es tallaran els accessos a les coves (Salnitre i Freda), el GR 5, GR 172 i camí de les Feixades
Amb motiu de la celebració del Dia Europeu dels Parcs Naturals arriba la primera edició de les Jornades de Natura i Espiritualitat al Parc Natural de la Muntanya de Montserrat
S'aixeca la regulació a les zones C i E, i es manté a les zones A, B1, D, G i a les àrees F, L'Agulla del Boixar (sector Clot del Boixar) i al Serrat dels Tudons
A la plaça dels Apòstols hi haurà dues places perquè els vehicles elèctrics puguin carregar les seves bateries durant la seva visita a Montserrat
Es procedirà al desequipament de tota la instal·lació al més aviat possible.
Mentrestant, la via ferrada segueix tancada i no se'n permet ni l'accés ni la pràctica de l'activitat.
No es permet la pràctica de l'escalada a les zones B-2 Clot del Tambor i B-3 Les Feixades – Cova del Duc del 15 d'octubre fins al 31 desembre
En l'Acord sobre la regulació de l'escalada, les vies ferrades i les canals equipades al Parc Natural de la Muntanya de Montserrat signat al 2008 s'incloïen les àrees on, de manera temporal o durant tot l'any, es regulaven les activitats esmentades amb l'objectiu de conservar les aus rupícoles nidificants al Parc Natural.
En data 15 d'octubre de 2019 el Patronat de la Muntanya de Montserrat us informa sobre la situació actual de les àrees regulades per a l'escalada i per a la resta d'activitats (excepte el senderisme):
Agraïm a tot el col·lectiu implicat la seva col·laboració i respecte vers aquesta regulació
Es prohibeix la pràctica de l'escalada a la zona B-1 Pollegons de l'1 de gener fins al 31 de juny
En l'Acord sobre la regulació de l'escalada, les vies ferrades i les canals equipades al Parc Natural de la Muntanya de Montserrat signat al 2008 s'incloïen les àrees on, de manera temporal o durant tot l'any, es regulaven les activitats esmentades amb l'objectiu de conservar les aus rupícoles nidificants al Parc Natural.
En data 1 de gener de 2019 el Patronat de la Muntanya de Montserrat us informa sobre la situació actual de les àrees regulades per a l'escalada i per a la resta d'activitats (excepte el senderisme):
A partir del 15 de febrer de 2019 comença la regulació de les àrees C
Així doncs, l'estat actual de les àrees regulades en data 3 de gener és el següent:
Imatges de l'àrea regulada zona B1– Els Pollegons:
Per a més informació consulteu la secció d'escalada al web del Patronat de la Muntanya de Montserrat:
Agraïm a tot el col·lectiu implicat la seva col·laboració i respecte vers aquesta regulació.
El Patronat de la Muntanya de Montserrat tanca temporalment el pas de persones a la canal dels Arínjols per a millorar l'estat de conservació d'aquest espai singular i els seus teixos.
La canal dels Arínjols està reconeguda en l'Inventari de boscos singulars de Catalunya, amb la població més abundant de teixos a Montserrat.
Les teixedes mediterrànies són un hàbitat escàs i protegit per la Directiva Hàbitats de la UE.
L'inventari de la població de teixos existents a la canal dels Arínjols, al vessant nord de Montserrat, s'inicia el 2009.
En el transcurs d'un treball de camp realitzat el 2017, i de manera preliminar, es detecta una elevada mortalitat de plançons, la presència de peus adults morts, l'entrada de la cabra salvatge a la canal (que s'alimenta de teix, entre molts altres arbres i arbustos) i l'erosió creixent de la mateixa canal.
A la part alta de la canal la densitat de boix és força elevada, i preocupa que la mortalitat d'aquests arbustos per l'entrada d'una espècie exòtica invasora com és la papallona del boix pugui també afectar l'estabilitat del sòl i per tant ocasionar un increment de l'erosió.
El senderisme a la zona facilita l'activitat erosiva de l'aigua; com que no hi ha un camí marcat, el pas de la gent desenterra i trepitja les arrels dels arbres i modifica l'estabilitat del sòl.
És difícil caminar per la canal (pel seu pendent i perquè el material del sòl no és estable) i el trepig no es concentra en una única zona de pas sinó que es dispersa arreu.
El tancament de la canal es realitza per dur-hi a terme treballs d'estabilització, disposar d'un marge de temps sense pas de persones que ha de permetre estudiar l'evolució natural de la canal i servir per a analitzar els resultats de les actuacions que es duran a terme sense la interferència de les persones ni del vandalisme.
Aquesta mesura restringirà el pas en uns 475 m de la xarxa de camins de Montserrat (la xarxa primària de camins té una longitud de 126 km) i afectarà unes 40 vies d'escalada.
- Paret de diables cara Oest, afectant les vies de "l'esquena del diable" i "Jordina".
- A totes les vies del Serrat de Patriarques.
- A la Cara Nord-est del Ganivet de diables (vies Cainejos, Paul-Gustau i Letícia Sabater) s'haurà d'accedir per la cara Est d'aquest (per on comença la via Reina- Sànchez ).
Tothom que vagi a escalar a la paret de Diables no podrà descendir per la Canal dels Arínjols.
Es prohibeix la pràctica de l'escalada a la zona D Serrat dels Monjos de l'1 de març al 31 de juliol i s'inicia la regulació a la zona F Canal dels Arínjols tanda temporalment.
En l'Acord sobre la regulació de l'escalada, les vies ferrades i les canals equipades al Parc Natural de la Muntanya de Montserrat signat el 2008 s'incloïen les àrees on, de manera temporal o durant tot l'any, es regulaven les activitats esmentades amb l'objectiu de conservar les aus rupícoles nidificants al Parc Natural.
En data 1 de març del 2019 el Patronat de la Muntanya de Montserrat us informa sobre la situació actual de les àrees regulades per a l'escalada i per a la resta d'activitats (excepte el senderisme):
Agraïm a tot el col·lectiu implicat la seva col·laboració i respecte vers aquesta regulació.
El Patronat de la Muntanya de Montserrat anuncia el tancament permanent de la via ferrada "La Teresina" després d'arribar unànimement a un acord amb la Comissió Tècnica sobre la regulació de l'escalada, vies ferrades i canals equipades de Montserrat.
El Patronat ha decidit desequipar la via ferrada La Teresina per diferents motius:
A efectes de seguretat, perquè aquesta via ferrada concentra la major part dels serveis del GRAE a Montserrat i per l'alt risc de despreniments que existeix en alguns trams de la ferrada.
La probabilitat d'esllavissada natural o caiguda de pedres a causa del pas de les persones per la via ferrada és bastant alt, amb el risc d'accidents que això comporta pels usuaris de La Teresina.
La majoria de practicants d'aquesta activitat tenen poca experiència i poc coneixement del medi i de l'activitat en si, a vegades no porten l'equip adequat i no són conscients de les seves capacitats ni de la dificultat de la ferrada.
A efectes de conservació del Parc, per l'alta freqüentació d'usuaris amb la corresponent repercussió erosiva del medi.
El nombre de practicants d'aquesta "disciplina" de muntanya ha crescut exponencialment i la tendència va en augment.
En aquest itinerari hi ha hagut una degradació del sòl molt elevada, sobretot en els trams verticals de bosc.
I la canal de Sant Jeroni també n'ha viscut les conseqüències, ja que la majoria dels practicants fan el retorn a peu per aquesta canal.
I perquè el Patronat, en el marc d'una Comissió tècnica integrada també per la FEEC, està estudiant l'opció de reduir el nombre de vies ferrades i canals equipades de la muntanya per motius tant de seguretat com per complir els objectius de conservació de la Reserva Natural Parcial.
En definitiva, l'activitat que millor s'adequa a l'exploració dels ambients verticals és l'escalada, atès que per a la seva pràctica cal tenir un coneixement tècnic, una bona valoració del risc i una capacitat física i concentració mental important.
Les vies ferrades són una manera relativament fàcil d'endinsar-se en el món de la verticalitat.
La pràctica de les vies ferrades no necessita un gran ventall de tècniques gestuals com l'escalada, i les tècniques de protecció són molt senzilles.
Atreuen persones que de mitjana tenen una tècnica i una percepció del risc molt menor, la qual cosa aboca a què concentrin tants rescats per part dels GRAE.
Per aquest motiu no es considera oportú potenciar aquests itineraris, ja que no són compatibles amb la conservació dels sistemes naturals, tant per la massificació de la muntanya com pels vols de rescat en període de nidificació d'aus rapinyaires.
A la plaça dels Apòstols hi haurà dues places perquè els vehicles elèctrics puguin carregar les seves bateries durant la seva visita a Montserrat
El Patronat de la Muntanya de Montserrat ha instal·lat dos carregadors elèctrics a l'aparcament de Montserrat ubicats a la plaça dels Apòstols per tal que els vehicles elèctrics puguin carregar les seves bateries durant la seva visita a Montserrat.
Els carregadors elèctrics tenen les següents característiques:
Amb motiu de la celebració del Dia Europeu dels Parcs Naturals arriba la primera edició de les Jornades de Natura i Espiritualitat al Parc Natural de la Muntanya de Montserrat
La jornada és gratuïta però cal inscriure's a través del Patronat de la Muntanya de Montserrat:
Amb motiu de la celebració del Dia Europeu dels Parcs Naturals arriba la primera edició de les Jornades de Natura i Espiritualitat al Parc Natural de la Muntanya de Montserrat, amb el propòsit d'estimular una vivència plena i serena de la Natura, amb una seqüència d'activitats tranquil·les, a l'abast de tothom, que ens ajudin a sintonitzar i harmonitzar amb la natura d'aquest indret tan extraordinari al peu de la muntanya de Montserrat.
Natura i Espiritualitat al Parc Natural de Montserrat et proposa compartir una jornada silenciosa i contemplativa, lluny de sorolls, presses i neguits, mitjançant la qual obrir vies per re-connectar amb la natura, més harmonioses i equilibrades.
Es tracta d'obrir tots els sentits del cos i de l'ànima, aprendre a estar receptiu, contemplar, badar, meravellar-se, sentir les olors del bosc, escoltar el silenci...
Esperem que totes aquelles persones per a les quals aquesta manera d'entendre i viure la natura forma part de les seves inquietuds trobin a Montserrat i en aquesta jornada un espai per a compartir-les, aprendre i aprofundir-ne.
Punt de trobada: Santa Cecília de Montserrat
Per a més informació truqueu a l'oficina del Parc Natural: 93 835 06 44
Parc Natural de la Muntanya de Montserrat
Dissabte, 1 de juny al Monestir de Santa Cecília de Montserrat
Per obres de protecció contra despreniments a la zona d'accés de les coves de Montserrat es tallaran els accessos a les coves (Salnitre i Freda), el GR 5, GR 172 i camí de les Feixades
El dilluns 10 de juny començaran les obres de protecció contra despreniments a la zona d'accés de les coves del Salnitre.
Per aquest motiu, es tallaran els accessos a les coves (Salnitre i Freda), els GR 5, GR 172 i el camí de les Feixades, de dilluns a divendres.
La Guàrdia Municipal de Collbató senyalitzarà els accessos des del poble, mentre que el Patronat de la Muntanya de Montserrat ho farà dels accessos des del Monestir.
Aquestes obres se centren en el tram superior d'accés a la cova, on se situen les escales que efectuen tot un seguit de revolts en la mateixa secció vertical.
Les actuacions que es duran a terme són la instal·lació d'una pantalla dinàmica contra despreniments de roques dels vessants, situada sobre el camí d'accés, per interceptar i aturar els blocs en moviment, i l'estabilització puntual del vessant, enfocada a controlar els despreniments de blocs en situacions inestables, que per la seva mida no podrien ser aturats per les barreres.
La Cova Gran del 17 de juny al 12 juliol i la Cova Freda del 25 de juny al 12 de juliol del 2019 romandran temporalment tancades per treballs arqueològics
Properament els investigadors del grup de recerca del Seminari d'Estudis i Recerques Prehistòriques (SERP) de la UB realitzaran excavacions arqueològiques a les famoses coves prehistòriques de Montserrat, uns dels referents més emblemàtics per a l'estudi del Neolític mediterrani.
Aquestes excavacions es duran a terme a la Cova Gran del 17 de juny al 12 juliol i la Cova Freda del 25 de juny al 12 de juliol del 2019, les coves romandran temporalment tancades al públic mentre es realitzen les excavacions.
Amb motiu de l'activació del nivell 3 del pla ALFA, queda restringit l'accés al Parc Natural de la Muntanya de Montserrat
Com a conseqüència de les actuals condicions meteorològiques i al risc potencial d'incendi forestal, s'activa el NIVELL 3: Control d'accessos al Massís de Montserrat.
No es podrà accedir al Parc Natural de la Muntanya de Montserrat.
Els cossos d'Agents Rurals i dels Mossos d'Esquadra, vigilaran els principals accessos al Parc:
Els accessos al MONESTIR per carretera: BP-1103 i BP-1121, Aeri i Cremallera estaran oberts.
El funicular de Sant Joan no funcionarà.
Els accessos al Parc des del Monestir estaran tancats:
Es desactiva el nivell 3 del Pla Alfa al Parc Natural de la Muntanya de Montserrat
S'aixeca la restricció en els accessos al Parc Natural i el funicular de Sant Joan tornarà a funcionar.
Tot i passar a Pla Alfa 2, el perill d'incendi a la zona segueix sent molt elevat i es demana molta precaució en les activitats al medi natural.
Si veieu foc o alguna columna de foc truqueu al 112.
RESOLUCIÓ, de 14 de maig de 2019, per la qual s'aprova el Pla tècnic de gestió cinegètica de la Zona de caça controlada de Montserrat per a la temporada de caça 2019-2020
La Direcció General d'Ecosistemes Forestals i Gestió del Medi ha emès la Resolució i calendari corresponent al Pla Tècnic de Gestió Cinegètica de la Zona de Caça Controlada de Montserrat per a la temporada de caça 2019/20.